ddrg/super_eurlex huggingface dataset:
Odločba Komisije

z dne 16. februarja 2004

o spremembi nekaterih prilog k Odločbi 96/510/ES glede zootehniških pogojev za uvoz semena, jajčnih celic in zarodkov kopitarjev

(notificirano pod dokumentarno številko K(2004) 388)

(Besedilo velja za EGP)

(2004/186/ES)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 94/28/ES z dne 23. junija 1994 o določitvi načel v zvezi z zootehniškimi in genealoškimi pogoji, ki veljajo za uvoz živali, njihovega semena, jajčnih celic in zarodkov iz tretjih držav, in o dopolnitvi Direktive 77/504/EGS o čistopasemskem plemenskem govedu [1], in zlasti tretje alinee člena 5, druge alinee člena 6 in druge alinee člena 7 Direktive,

ob upoštevanju naslednjega:

(1) Za določitev izvora in identifikacije živali, kateri je bilo odvzeto seme, jajčne celice in zarodki, morajo biti v zootehniškem spričevalu navedeni posebni podatki.

(2) Vzorčna spričevala za promet znotraj Skupnosti s semenom, jajčnimi celicami in zarodki kopitarjev so določena v Odločbi Komisije 96/79/ES z dne 12. januarja 1996 o določitvi zootehniških spričeval za seme, jajčne celice in zarodke registriranih kopitarjev [2].

(3) Vzorčna spričevala za uvoz semena, jajčnih celic in zarodkov govedi, prašičev, ovc in koz iz tretjih držav so določena v Odločbi komisije 96/510/ES z dne 18. julija 1996 o zootehniških spričevalih za uvoz plemenskih živali, njihovega semena, jajčnih celic in zarodkov [3].

(4) Zaradi doslednosti predpisov Skupnosti je treba zootehniška spričevala, določena v Odločbi 96/510/ES, dopolniti s predpisi za uvoz semena, jajčnih celic in zarodkov kopitarjev iz tretjih držav. Ti predpisi bi morali temeljiti na zootehniških pogojih, ki se uporabljajo v trgovini znotraj Skupnosti s semenom, jajčnimi celicami in zarodki teh vrst.

(5) Odločbo 96/510/ES je treba ustrezno spremeniti.

(6) Ukrepi, predvideni s to odločbo, so v skladu z mnenjem Stalnega odbora za zootehniko –

SPREJELA NASLEDNJO ODLOČBO:

Člen 1

Priloge IV, V in VI k Odločbi 96/510/ES se spremenijo v skladu s Prilogo k tej odločbi.

Člen 2

Ta odločba je naslovljena na države članice.

V Bruslju, 16. februarja 2004

Za Komisijo

David Byrne

Član Komisije

[1] UL L 178, 12.7.1994, str. 66.

[2] UL L 19, 25.1.1996, str. 41.

[3] UL L 210, 20.8.1996, str. 53.

--------------------------------------------------

PRILOGA

Priloge IV, V in VI k Odločbi 96/510/ES se nadomestijo z:"

„PRILOGA IV

+++++ TIFF +++++

+++++ TIFF +++++

PRILOGA V

+++++ TIFF +++++

+++++ TIFF +++++

PRILOGA VI

+++++ TIFF +++++

+++++ TIFF +++++

+++++ TIFF +++++

"

--------------------------------------------------
Sklep Komisije

z dne 6. februarja 2004

o prilagoditvi mejnih vrednosti iz člena 157(b) in člena 158(1)(a) in (c) Uredbe (ES, Euratom) št. 2342/2002 o določitvi podrobnih pravil za izvajanje Finančne uredbe

(2004/121/ES)

KOMISIJA EVROPSKIH SKUPNOSTI JE –

ob upoštevanju Uredbe Komisije (ES, Euratom) št. 2342/2002 z dne 23. decembra 2002 o določitvi podrobnih pravil za izvajanje Uredbe Sveta (ES, Euratom) št. 1605/2002 o finančni uredbi, ki se uporablja za splošni proračun Evropskih skupnosti [1], in zlasti člena 271 Uredbe,

ob upoštevanju naslednjega:

(1) Člen 271(2) določa, da je treba mejne vrednosti, ki se uporabljajo za oddajo javnih naročil, prilagoditi vsaki dve leti v skladu z določbami direktiv o koordinaciji postopkov oddaje javnih naročil.

(2) Protivrednosti mejnih vrednosti v eurih, določene v PPČ [2] v direktivah, ki se uporabljajo od 1. januarja 2004, so bile objavljene v Uradnem listu [3] –

SKLENILA:

Člen 1

Protivrednosti mejnih vrednosti v eurih, ki se uporabljajo za oddajo javnih naročil, se prilagodijo, kakor je navedeno spodaj, z učinkom od 1. januarja 2004:

Nova določitev vsaki dve leti | Mejna vrednost dne 1.1.2003 | Mejna vrednost dne 1.1.2004 |

člen 157(b) | 6242028 EUR | 5923624 EUR |

člen 158(1)(a) | 162293 EUR | 154014 EUR |

člen 158(1)(c) | 6242028 EUR | 5923624 EUR |

Člen 2

Ta sklep začne veljati na dan objave v Uradnem listu Evropske unije. Računovodja Komisije o njem uradno obvesti druge institucije in organe.

V Bruslju, 6. februarja 2004

Za Komisijo

Michaele Schreyer

Članica Komisije

[1] UL L 357, 31.12.2002, str. 1.

[2] Posebne pravice črpanja.

[3] UL C 309, 19.12.2003, str. 14.

--------------------------------------------------
Sklep Sveta

z dne 30. julija 2003

o sklenitvi sporazuma med Evropsko unijo in Kanado o trgovini z vini in žganimi pijačami

(2004/91/ES)

SVET EVROPSKE UNIJE JE –

ob upoštevanju Pogodbe o ustanovitvi Evropske skupnosti in zlasti člena 133, v povezavi s prvim stavkom prvega pododstavka člena 300(2) Pogodbe,

ob upoštevanju predloga Komisije,

ob upoštevanju naslednjega:

(1) Svet je 1. avgusta 2001 dovolil Komisiji, da se pogaja o sporazumu o vinu in spremeni Sporazum z dne 28. februarja 1989 med Evropsko gospodarsko skupnostjo in Kanado o trgovini z alkoholnimi pijačami.

(2) Ta pogajanja so zaključena, Sporazum med Evropsko skupnostjo in Kanado o trgovini z vini in žganimi pijačami (v nadaljevanju "Sporazum") pa je parafirala Kanada dne 24. aprila 2003 in Skupnost 25. aprila 2003. Skupnost in Kanada sta se dogovorili o začasnih določbah o označevanju, v prihodnje pa se bosta o pravilih glede označevanja pogajali v skupnem odboru, zato da bi dosegli končni dogovor. Sporazum je treba potrditi.

(3) Da se zagotovi pravilna uporaba Sporazuma, se ustanovi skupni odbor. V skupnem odboru zastopa Skupnost Komisija.

(4) Zaradi olajšanja izvajanja in morebitnih sprememb prilog k Sporazumu bi bilo treba Komisiji dovoliti potrebne tehnične prilagoditve v skladu s postopkom, določenim v členu 75 Uredbe Sveta (ES) št. 1493/1999 z dne 17. maja 1999 o skupni ureditvi trga za vino [1].

(5) Zaradi olajšanja izvajanja in morebitnih sprememb prilog k Sporazumu bi bilo treba Komisiji dovoliti potrebne tehnične prilagoditve v skladu s postopkom iz člena 14 Uredbe Sveta (EGS) št. 1576/89 z dne 29. maja 1989 o določitvi splošnih pravil o opredelitvi, opisu in predstavitvi žganih pijač [2] –

SKLENIL:

Člen 1

V imenu Skupnosti se odobri Sporazum med Evropsko skupnostjo in Kanado o trgovini z vini in žganimi pijačami skupaj s priloženimi prilogami in protokoli.

Besedila, navedena v prvem pododstavku, so priložena temu sklepu.

Člen 2

Predsednik Sveta se pooblasti, da imenuje osebo(-e), pooblaščeno(-e), za podpis sporazuma, ki zavezuje Skupnost.

Člen 3

V skupnem odboru, ustanovljenem na podlagi člena 27 Sporazuma, zastopa Skupnost Komisija.

Člen 4

Za namene uporabe členov 7, 11(3), 26(2)(a) in 42(3) Sporazuma v zvezi z vini se v skladu s postopkom iz člena 75 Uredbe Sveta (ES) št. 1493/1999 Komisijo pooblasti, da izda pravne akte, potrebne za izvajanje Sporazuma in spremembo prilog.

Člen 5

Za namene uporabe členov 15(3), 26(2)(a) in 42(3) Sporazuma v zvezi z žganimi pijačami se v skladu s postopkom iz člena 14 Uredbe (EGS) št. 1576/89 Komisija pooblasti, da izda pravne akte, potrebne za izvajanje Sporazuma in spremembo prilog.

Člen 6

Ta sklep se objavi v Uradnem listu Evropske unije.

V Bruslju, 30. julija 2003

Za Svet

Predsednik

F. Frattini

[1] UL L 179, 14.7.1999, str. 1. Uredba, kakor je bila nazadnje spremenjena z Uredbo (ES) št. 806/2003 (UL L 122, 16.5.2003, str. 1).

[2] UL L 160, 12.6.1989, str. 1. Uredba, nazadnje spremenjena z Uredbo (ES) št. 3378/94 Evropskega parlamenta in Sveta (UL L 366, 31.12.1994, str. 1).

--------------------------------------------------
Sklep Sveta 2004/61/SZVP

z dne 26. maja 2003

o sklenitvi Sporazuma med Evropsko unijo in Republiko Slovaško o sodelovanju oboroženih sil Republike Slovaške v silah pod vodstvom Evropske unije (EUF) v Nekdanji jugoslovanski republiki Makedoniji

SVET EVROPSKE UNIJE JE –

ob upoštevanju Pogodbe o Evropski uniji in zlasti člena 24 te pogodbe,

ob upoštevanju priporočila predsedstva,

ob upoštevanju naslednjega:

(1) Svet je 27. januarja 2003 sprejel Skupni ukrep 2003/92/SZVP o vojaški operaciji Evropske unije v Nekdanji jugoslovanski republiki Makedoniji (NJRM) [1].

(2) Člen 8 omenjenega skupnega ukrepa določa, da so podrobni dogovori glede sodelovanja tretjih držav predmet sporazuma v skladu s členom 24 Pogodbe o Evropski uniji.

(3) Po sprejetju sklepa Sveta z dne 18. marca 2003, ki Generalnega sekretarja/Visokega predstavnika (GS/VP) pooblašča za odprtje pogajanj, je GS/VP z Republiko Slovaško dosegel sporazum o sodelovanju oboroženih sil Republike Slovaške v silah pod vodstvom Evropske unije (EUF) v Nekdanji jugoslovanski republiki Makedoniji.

(4) Ta sporazum je treba odobriti −

SKLENIL:

Člen 1

Sporazum med Evropsko unijo in Republiko Slovaško o sodelovanju oboroženih sil Republike Slovaške v silah pod vodstvom Evropske unije (EUF) v Nekdanji jugoslovanski republiki Makedoniji se odobri v imenu Evropske unije.

Besedilo omenjenega sporazuma je priloženo temu sklepu.

Člen 2

Predsednik Sveta je s tem sklepom pooblaščen za imenovanje osebe, pooblaščene za podpis Sporazuma tako, da zavezuje Evropsko unijo.

Člen 3

Ta sklep se objavi v Uradnem listu Evropske unije.

Člen 4

Ta sklep začne veljati z dnem sprejetja.

V Bruslju, 26. maja 2003

Za Svet

Predsednik

G. Drys

[1] UL L 34, 12.2.2003, str. 26.

--------------------------------------------------
Sklep sveta

z dne 19. decembra 2002

o umiku tajnosti za Schengensko posvetovalno omrežje (tehnične zahteve)

(2003/330/ES)

SVET EVROPSKE UNIJE JE –

ob upoštevanju Pogodbe o ustanovitvi Evropske skupnosti in zlasti člena 207 Pogodbe,

ob upoštevanju naslednjega:

(1) Dokument SCH/II-Vision (99) 5 med ostalim določa načela, v skladu s katerimi se mora uporabljati računalniški postopek pri posvetovanju med centralnimi organi za namene izdajanja vizumov skladu s členom 17(2) Konvencije o izvajanju schengenskega sporazuma z dne 14. junija 1985 med vladami držav gospodarske unije Beneluksa, Zvezne republike Nemčije in Republike Francije o postopni odpravi kontrol na njihovih skupnih mejah, podpisane v Schengnu 19. junija 1990.

(2) Sklep Sveta 2000/645/ES z dne 17. oktobra 2000 je potrdil, da predstavlja dokument SCH/II-Vision (99) 5, ki popravlja schengenski pravni red, vsebovan v Sklepu schengenskega Izvršnega odbora SCH/Com-ex(94) 15 rev. [1], del schengenskega pravnega reda. Člen 2 tega sklepa je dokument klasificiral kot tajen.

(3) Dokument SCH/II-Vision (99) 5 je bil naknadno spremenjen s sklepi Sveta z dne 24. aprila 2001 in 19. decembra 2002 v skladu z določbami člena 1 Uredbe Sveta (ES) št. 789/2001 z dne 24. aprila 2001, s katero se Svetu pridržijo izvedbena pooblastila v zvezi z nekaterimi podrobnejšimi predpisi in praktičnimi postopki preverjanja prošenj za vizume [2].

(4) Za dokument SCH/II-Vision (99) 5, kakor je bil naknadno spremenjen, (v nadaljevanju "Schengensko posvetovalno omrežje (tehnične zahteve)"), je treba delno umakniti tajnost; za preostale dele Schengenskega posvetovalnega omrežja (tehnične zahteve) je treba stopnjo tajnosti znižati na "RESTREINT UE".

(5) Priporočljivo je, da se razveljavi člen 2 Sklepa 2000/645/ES, zato da se lahko prihodnji sklepi o določitvi stopnje tajnosti Schengenskega posvetovalnega omrežja (tehnične zahteve) sprejmejo v skladu z običajnimi pravili o določanju stopenj tajnosti dokumentov, kakor je določeno v Sklepu Sveta 2001/264/ES z 19. marca 2001 o sprejetju predpisov Sveta o varovanju tajnosti [3] –

SKLENIL:

Člen 1

Za Schengensko posvetovalno omrežje (tehnične zahteve) se umakne tajnost, razen za točki 2 in 3 dela I in za Priloge 3, 6, 7 in 9.

Člen 2

Za točki 2 in 3 dela I in Priloge 3, 6, 7 in 9 k Schengenskemu posvetovalnemu omrežju (tehnične zahteve) se določi stopnja tajnosti "RESTREINT UE".

Člen 3

1. Člen 2 Sklepa 2000/645/ES se razveljavi.

2. Prihodnji sklepi o določanju stopenj tajnosti Schengenskega posvetovalnega omrežja (tehnične zahteve) se sprejmejo v skladu z določbami Sklepa 2001/264/ES.

Člen 4

Ta sklep začne učinkovati z dnem objave v Uradnem listu Evropske unije.

V Bruslju, 19. decembra 2002

Za Svet

Predsednik

L. Espersen

[1] UL L 272, 25.10.2000, str. 24.

[2] UL L 116, 26.4.2001, str. 2.

[3] UL L 101, 11.4.2001, str. 1.

--------------------------------------------------
Odločba Komisije

z dne 19. decembra 2003

o spremembi Odločbe 2002/862/ES o posebnih pogojih za uvoz ribiških proizvodov iz Kazahstana

(notificirano pod dokumentarno številko K(2003) 4890)

(Besedilo velja za EGP)

(2003/905/ES)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 91/493/EGS z dne 22. julija 1991 o zdravstvenih pogojih za proizvodnjo in dajanje na trg ribiških proizvodov [1] ter zlasti člena 11(1) Direktive,

ob upoštevanju naslednjega:

(1) V Odločbi Komisije 2002/862/ES [2] je "Committee of Forestry, Fishing and Hunting (CFFH) of the Ministry of Natural Resources and Environment Protection" naveden kot pristojni organ v Kazahstanu za preverjanje in potrjevanje skladnosti ribiških proizvodov in proizvodov iz ribogojstva z zahtevami Direktive 91/493/EGS.

(2) Po prestrukturiranju kazahstanske uprave je pristojni organ postal "Veterinary Department of the Ministry of Agriculture (VD-MA)" Ta nov organ je sposoben učinkovito preverjati uporabo veljavnih zakonov.

(3) VD-MA daje uradna zagotovila o skladnosti s standardi v zvezi z zdravstvenimi pregledi in spremljanjem ribiških proizvodov in proizvodov iz ribogojstva iz Direktive 91/493/EGS in za izpolnitev higienskih zahtev, enakovrednim tistim iz navedene direktive.

(4) Odločba 2002/862/ES se zato ustrezno spremeni.

(5) Ukrepi iz te Odločbe so v skladu z mnenjem Stalnega odbora za prehransko verigo ljudi in zdravstveno varstvo živali –

SPREJELA NASLEDNJO ODLOČBO:

Člen 1

Odločba 2002/862/ES se spremeni:

1. Člen 1 se nadomesti z naslednjim:

"Člen 1

"Veterinary Department of the Ministry of Agriculture (VD-MA)" je pristojni organ v Kazahstanu za preverjanje in potrjevanje skladnosti ribiških proizvodov in proizvodov iz ribogojstva z zahtevami Direktive 91/493/EGS."

2. Člen 3(2) se nadomesti z naslednjim:

"2. V spričevalu morajo biti ime, položaj in podpis predstavnika VD-MA ter njegov uradni žig v drugačni barvi kot drugi zaznamki."

3. Priloga I se nadomesti z besedilom Priloge k tej odločbi.

Člen 2

Ta odločba začne veljati 27. decembra 2003.

Člen 3

Ta odločba je naslovljena na države članice.

V Bruslju, 19. decembra 2003

Za Komisijo

David Byrne

Član Komisije

[1] UL L 268, 24.9.1991, str. 15. Direktiva, kakor je bila nazadnje spremenjena z Uredbo (ES) št. 806/2003 (UL L 122, 16.5.2003 str. 1).

[2] UL L 301, 5.11.2002, str. 48.

--------------------------------------------------

PRILOGA

„PRILOGA I

+++++ TIFF +++++

+++++ TIFF +++++

--------------------------------------------------
Odločba Komisije

z dne 28. maja 2003

o drugi spremembi Odločbe 2003/56/ES o zdravstvenih spričevalih za uvoz živih živali in proizvodov živalskega izvora iz Nove Zelandije

(notificirano pod dokumentarno številko K(2003) 1788)

(Besedilo velja za EGP)

(2003/385/ES)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Sklepa Sveta 97/132/ES z dne 17. decembra 1996 o sklenitvi Sporazuma med Evropsko skupnostjo in Novo Zelandijo o sanitarnih ukrepih, ki se uporabljajo v trgovini z živimi živalmi in proizvodi živalskega izvora [1], kakor je bil nazadnje spremenjen s Sklepom 1999/837/ES [2], in zlasti člena 4 Sklepa,

ob upoštevanju Direktive Sveta 72/462/EGS z dne 12. decembra 1972 o problemih glede zdravstvenih in veterinarskih pregledov ob uvozu govedi, prašičev, ovc in koz ter svežega mesa in mesnih izdelkov iz tretjih držav [3], kakor je bila nazadnje spremenjena z Uredbo (ES) št. 1452/2001 [4], in zlasti členov 11(2) in 22(2) Direktive ter ustreznih določb iz drugih direktiv o uvedbi sanitarnih pogojev in vzorcev spričeval za uvoz živih živali in proizvodov živalskega izvora iz tretjih držav,

ob upoštevanju naslednjega:

(1) Odločba Komisije 2003/56/ES z dne 24. januarja 2003 o zdravstvenih spričevalih za uvoz živih živali in proizvodov živalskega izvora iz Nove Zelandije [5], kakor je bila nazadnje spremenjena z Odločbo 2003/331/ES [6], določa zahteve v zvezi z izdajanjem spričeval in vzorce uradnih zdravstvenih spričeval za uvoz živih živali in proizvodov živalskega izvora iz Nove Zelandije.

(2) Da se olajša prehod na nova uradna zdravstvena spričevala, določa Odločba 2003/56/ES prehodno obdobje, ki lahko traja največ 90 dni. To prehodno obdobje se je podaljšalo za 30 dni, da se izvedejo priporočila Skupnega upravljalnega odbora za Sporazum z njegovega zasedanja 27. in 28. februarja 2003 v zvezi z nekaterimi spremembami Prilog k Sporazumu.

(3) Razprave med pogodbenicami Sporazuma v zvezi z obsegom priporočil Odbora še potekajo. Tudi postopek za spremembo Prilog k Sporazumu je treba še bolje pojasniti.

(4) Zato je treba podaljšati prehodno obdobje, določeno v Odločbi 2003/56/ES, do 30. septembra 2003.

(5) Odločbo 2003/56/ES je treba torej ustrezno spremeniti.

(6) Ukrepi iz te odločbe so v skladu z mnenjem Stalnega odbora za prehransko verigo ljudi in zdravstveno varstvo živali –

SPREJELA NASLEDNJO ODLOČBO:

Člen 1

Člen 4 Odločbe 2003/56/ES se nadomesti z naslednjim:

"Člen 4

Države članice v prehodnem obdobju odobrijo uvoz živih živali in proizvodov živalskega izvora, določenih v Prilogi I, po vzorcih prej veljavnih spričeval do 30. septembra 2003."

Člen 2

Ta odločba se uporablja od 1. junija 2003.

Člen 3

Ta odločba je naslovljena na države članice.

V Bruslju, 28. maja 2003

Za Komisijo

David Byrne

Član Komisije

[1] UL L 57, 26.2.1997, str. 4.

[2] UL L 332, 23.12.1999, str. 1.

[3] UL L 302, 31.12.1972, str. 24.

[4] UL L 198, 21.7.2001, str. 11.

[5] UL L 22, 25.1.2003, str. 38.

[6] UL L 116, 13.5.2003, str. 24.

--------------------------------------------------
Odločba Komisije

z dne 30. januarja 2003

o spremembi Odločbe 97/468/ES glede vključitve obratov Estonije in Namibije v začasni seznam obratov tretjih držav, iz katerih države članice odobrijo uvoz divjačine

(notificirano pod dokumentarno številko K(2003) 333)

(Besedilo velja za EGP)

(2003/73/ES)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Odločbe Sveta 95/408/ES z dne 22. junija 1995 o pogojih za izdelavo začasnih seznamov obratov v tretjih državah, iz katerih države članice odobrijo uvoz nekaterih proizvodov živalskega izvora, ribiških proizvodov ali živih školjk [1], kakor je nazadnje spremenjena z Odločbo 2001/4/ES [2], in zlasti člena 2(1) in (4) Odločbe,

ob upoštevanju naslednjega:

(1) Začasni seznami obratov v tretjih državah, ki proizvajajo divjačino, so bili pripravljeni na podlagi Odločbe Komisije 97/468/ES [3], kakor je nazadnje spremenjena z Odločbo 2002/672/ES [4].

(2) Estonija in Namibija sta poslali sezname obratov za proizvodnjo divjačine, za katere odgovorni organi potrjujejo, da so v skladu s pravili Skupnosti.

(3) Ker še niso bili opravljeni pregledi na kraju samem, uvoz iz takih obratov ni upravičen do zmanjšanega obsega fizičnih pregledov v skladu s členom 2(4) Odločbe 95/408/ES.

(4) Odločbo 97/468/ES je zato treba ustrezno spremeniti.

(5) Ukrepi, predvideni s to odločbo, so v skladu z mnenjem Stalnega odbora za prehranjevalno verigo in zdravje živali –

SPREJELA NASLEDNJO ODLOČBO:

Člen 1

Priloga k Odločbi 97/468/ES se spremeni v skladu s Prilogo k tej odločbi.

Člen 2

Ta odločba se uporablja od 4. februarja 2003.

Člen 3

Ta odločba je naslovljena na države članice.

V Bruslju, 30. januarja 2003

Za Komisijo

David Byrne

Član Komisije

[1] UL L 243, 11.10.1995, str. 17.

[2] UL L 2, 5.1.2001, str. 21.

[3] UL L 199, 26.7.1997, str. 62.

[4] UL L 228, 24.8.2002, str. 26.

--------------------------------------------------

PRILOGA

Naslednje besedilo se vstavi v Prilogo po abecednem vrstnem redu oznak ISO:

"País: Estonia

—

Land: Estland

—

Land: Estland

—

Χώρα: Εσθoνια

—

Country: Estonia

—

Pays: Estonie

—

Paese: Estonia

—

Land: Estland

—

País: Estónia

—

Maa: Viro

—

Land: Estland

1 | 2 | 3 | 4 | 5 | 6 |

34 | AS Villem Lihakaup | Aruküla | Harju | PH | |

País: Namibia

—

Land: Namibia

—

Land: Namibia

—

Χώρα: Ναμίμπια

—

Country: Namibia

—

Pays: Namibie

—

Paese: Namibia

—

Land: Namibië

—

País: Namíbia

—

Maa: Namibia

—

Land: Namibia

1 | 2 | 3 | 4 | 5 | 6 |

21 | State Veterinary Marintal Abattoir | Marintal | Hardap Region | PH" | |

--------------------------------------------------
Sklep Sveta

z dne 17. novembra 2003

o sklenitvi Sporazuma o uporabi nekaterih aktov Skupnosti na ozemlju Kneževine Monako

(2003/885/ES)

SVET EVROPSKE UNIJE JE –

ob upoštevanju Pogodbe o ustanovitvi Evropske skupnosti in zlasti člena 133, v povezavi s prvim pododstavkom člena 300(3) Pogodbe,

ob upoštevanju predloga Komisije,

ob upoštevanju naslednjega:

(1) Komisija je v imenu Skupnosti s pogajanji uskladila Sporazum o uporabi nekaterih aktov Skupnosti na ozemlju Kneževine Monako.

(2) Nekatere naloge pri izvajanju so bile dodeljene Skupnemu odboru, ustanovljenemu na podlagi Sporazuma, zlasti pooblastilo za spreminjanje nekaterih vidikov prilog k Sporazumu.

(3) Treba je uvesti ustrezne notranje postopke za zagotavljanje pravilnega uresničevanja Sporazuma in treba je pooblastiti Komisijo, da se dogovori o nekaterih spremembah Sporazuma in da sprejme nekatere odločitve za njegovo izvajanje.

(4) Sporazum je treba odobriti −

SKLENIL:

Člen 1

Sporazum med Evropsko skupnostjo in Kneževino Monako o uporabi nekaterih aktov Skupnosti na ozemlju Kneževine Monako se odobri v imenu Skupnosti.

Besedilo Sporazuma je priloženo temu sklepu.

Člen 2

Predsednik Sveta je pooblaščen, da imenuje osebo(-e), pooblaščeno(-e), da v imenu Skupnosti podpiše Sporazum iz člena 1, ki zavezuje Skupnost. Predsednik Sveta ali njegov pooblaščenec da Monaku v imenu Skupnosti uradno obvestilo o zaključku postopkov, kot je predvideno v členu 6(1) Sporazuma.

Člen 3

1. V Skupnem odboru, ustanovljenem na podlagi člena 3 Sporazuma, Skupnost zastopa Komisija.

2. Stališče, ki ga Skupnost zavzame v Odboru, določi Svet na predlog Komisije; Svet odloča z istim načinom glasovanja, kot se uporablja za sprejetje zadevnega akta Skupnosti.

3. Z odstopanjem od odstavka 2 Komisija sprejme stališče Skupnosti o odločitvah glede dodatka aktov Skupnosti k Prilogi Sporazuma, če zadevni akti spreminjajo akte, ki so v njej že vsebovani.

V Bruslju, 17. novembra 2003

Za Svet

Predsednik

F. Frattini

--------------------------------------------------